Iyong

Iyong (隘勇) 
O iyong hanany i, o misanga’an no Ripon yo mikowanho to Taiwan i 1895-1945 a mihcan. O tatapongan no Ripon a misanga’ to iyong i, o sapalacidek to i lotokay ato i ^naray ko ’orip a Yin-cumin. O halikani ato tartar no kilang ko sapi’alat a mi’adipel, onini i o celay no iyong han. O misakoliay a mikacaw to nini a celay no iyong a tamdaw i o mala iyongay han no mato’asay. Yo tahini i Kalinko ko pikowan no Ripon i,mapod ko Taloko i niyaro' no Pangcah a militafad, saka liyoken no Ripon to halikani^ ko sinara'ed no Pangcah ato Taloko. o Cikasoan a tamdaw ko mamikacaw to nian a miliyokan to halikani^, tona caay kahacowa ko sapalifun to mikacaway a tamdaw, saka cihian no Cikasoan a tamdaw ko ci todongay a Ripon, o nian a demakan ko nipifulaw no Ripon to Cikasoan a tamdaw i 1908 a mihcaan. 
林茂德. (2011). Wikipedia 維基百科 族語詞條試寫─原住民族語詞條 2011作品集. 教育部.